Kool loob huvitegevuse kaudu kogukonnatunnet
#000003
Kiirelt sai selgeks, et kooli eelkäija, Paide ühisgümnaasiumi põhiväärtused
on need, mida põhikool edasi kandma hakkab. Nendeks on õppimine, austus ja
ettevõtlikkus. Kool on seadnud endale eesmärgi olla õppimises avatud ja loov
ning igakülgselt arvestada nii õpilaste, õpetajate kui ka kooli personali individuaalsusega.
Tahetakse olla kaasav kool ja teha tihedat koostööd kogukonnaga. Kogu kooli
tunniväline tegevus toetab kooli põhiväärtusi ning sisendab neid noortesse.
#000005
Eesmärkidest lähtuvalt peab Paide Hillar Hanssoo põhikool tähtsaks toetada
ja suunata õpilase ettevõtlikkust tunnivälise tegevuse kaudu mitteformaalõpet
rakendades. Sel õppeaastal on parimaks näiteks olnud tantsufestivali ja
tantsuetenduse korraldamine. Mõlemad ettevõtmised toimusid koolipäevade raames
ning projekti kaudu süvendati oluliselt kooli kogukonnatunnet.
#000006
Pean tähtsaks praegusel rääkida kooli kogukonnatundest, sest arvan, et see on distantsõppe võtmesõna. Kui kooli õpetajad, õpilased ja lapsevanemad on harjunud ühiste eesmärkide nimel töötama, on distantsõpet kergem organiseerida. Kuid koolis on kogukonnatunde tekkimine järjepidev ning aeganõudev protsess.
#000007
Tantsufestivali ja -etenduse näol oli tegemist projektiga, mille käigus valmistas
kogu koolipere üheskoos ette tantsuetenduse „Võlukivi saladus“, mis etendus
Paide muusika- ja teatrimaja suure saali laval 12. veebruaril. Tantsimine on
Paide koolides olnud aastaid populaarne ning noorte jaoks kõnekas
kunstivaldkond. Sel aastal panid koolipere liikmed esimest korda pead kokku
ning lõid tervikliku lavastuse. Senini on tantsitud võistlusena.
#000008
Projekti viisid läbi kooli õpilasesinduse ja -aktiivi liikmed, vastavalt 17
ning 18 õpilast. Mõte teha võistluse asemel lavastus ei sündinud õpilasesinduse
jaoks kergelt. Pikalt peeti koosolekuid ning arutleti mõlema ettevõtmise plusside
ja miinuste üle. Lõpuks jõuti hääletamise tulemusena otsusele, et sel
õppeaastal proovib kool luua oma tantsulavastuse. Noored otsustasid teemaks
valida Disney multifilmid, mille puhul oli võimalik kehastuda erinevateks
karakteriteks ning kasutada tuntud muusikat.
#000009
Kool kaasas 21 juhendajat, kes lõid lähtuvalt lavastuse stsenaariumist oma
tantsu. Juhendajate hulgas oli kooli vilistlasi, Järvamaa tantsuloojaid,
õpetajaid ning õpilasi. Juhendajad said klassidega kokku neljal päeva, millest
#000010
Kahepäevase ööbimisega festivali käigus õpetasid tantsude loojad oma
tantsud klassidele selgeks. Järgnes nädalane periood, kus õpilastel oli
tunniväliselt võimalik isekeskis tantse harjutada ning endale vajalikud
kostüümid leida. Seejärel toimus kahepäevane prooviperiood laval, mille käigus
#000011
Tantsulavastusel olid laval nii õpetajad kui õpilased. See ühendas kooli,
õpilased jälgisid hoolega laval tegutsevaid õpetajaid ning suhestusid nendega.
Proovi kaasatud õpilased ja õpetajad töötasid ühise eesmärgi nimel. Igaüks
#000012
Tantsuetenduse lõpunumber tõi kogu koolipere üheskoos lavale. Paljud kooli vilistlased
meenutavad ühist lõpunumbrit tantsuvõistluse lõppedes „See tunne, kui seisad
seal laval ja tead, et said anda oma väikese panuse nii võimsa etenduse
kordaminekuks, on kirjeldamatu,“ on kooli vilistlane Johanna Tuisk sõnanud.
Võib öelda, et just see tunne paneb kooli vilistlasi täiskasvanuna kooli
tegemistesse panustama ja koolile kaasa elama.
#000014
Projekti käigus oli protsessi kaasatud kohalik kultuurielu keskus, Paide muusika-
ja teatrimaja. Keskus võttis koolipere kahel päeval oma ruumides vastu ning
sealsed töötajad aitasid igakülgselt sündmuse õnnestumisele kaasa. Heli- ning
valgustehnikud olid lavastuse ettevalmistusse kaasatud ning said oma loovust
väljendada. Paide on kogukond, kus koostöö haridusasutuste ning
kultuurivaldkonna vahel on sidus ning toetav.
#000015
Projekti kaudu arendasid noored oma suhtlemis- ja läbirääkimisoskust,
koostööd, eneseväljendust, kohusetunnet, tajusid oma vastutust ning rolli
meeskonnas. Õpilased õppisid oma aega planeerima ning vajadusel kiirelt
#000017
Tagasisidest tantsufestivalile ja -etendusele tuli välja, et projekt lõimis
võõrkeelt kõnelevaid õpilasi klassikollektiividesse väga hästi. Noored võtsid
tantsudest osa ning esinesid lavastuses. Tantsufestival, mis oli ööbimisega
koolis, andis muud keelt kõnelevatele õpilastele võimaluse veeta aega koos klassikaaslastega
ning luua uusi kontakte teiste kooli õpilastega.
#000021
Õpilased said ise otsustada, kas nad soovivad projektis osaleda või mitte.
Üks klass ei soovinud seda teha ja lisaks nendele oli eri kooliastmetes kokku
20 noort, kes ei tahtnud projektis osaleda ning lavalaudadel üles astuda. Need
noored töötasid koolis tunniplaani järgi. Klass, kes tantsuetendusel osaleda ei
soovinud, valmistas üheskoos tehnoloogiaõpetajaga ette lavadekoratsioonid, et
olla kaasatud tantsuetendusse, samuti pakuti neile võimalus lüüa kaasa
#000022
Kooli tantsufestivali ja -etenduse käigus loodi nii õpilastele kui
õpetajatele koolikeskkond, mis andis võimaluse rakendada mitteformaalset õpet ning
teha Paide kogukonna liikmetega koostööd, mis tekitas koolis kogukonnatunnet. Loodetavasti
on see seemneks uute ühiste sündmuste kavandamisel ning aitab korraldada distantsõpet.
#000023